
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	  10.03.2010

	Nr.
	  26/768


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra proiectului de Lege privind completarea Anexei la Ordonanţa de urgenţă a Guvernului nr.51/2006 pentru aprobarea Programul naţional privind sprijinirea construirii de locuinţe proprietate personală, trimis comisiei pentru examinare pe fond, cu adresa nr.PL.x577 din 4 noiembrie 2009.

PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC
	Bucureşti,
	10.03.2010

	Nr.
	 26/768


R A P O R T      
asupra proiectului de Lege privind completarea Anexei la Ordonanţa de urgenţă a Guvernului nr.51/2006 pentru aprobarea Programul naţional privind sprijinirea construirii de locuinţe proprietate personală

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PL.x 577 din 4 noiembrie 2009, cu dezbaterea pe fond în procedură obişnuită, a proiectului de Lege privind completarea Anexei la Ordonanţa de urgenţă a Guvernului nr.51/2006 pentru aprobarea Programul naţional privind sprijinirea construirii de locuinţe proprietate personală.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.870/23.07.2009)
· avizul negativ al Comisiei juridice, de disciplină şi imunităţi (nr.PLx 577/24.11.2009)

· avizul favorabil al Comisiei pentru buget, finanţe şi bănci (nr.22/635/23.12.2009)

· punctul de vedere negativ al Guvernului (nr.2354/15.09.2009)


Proiectul de lege are ca obiect de reglementare completarea Anexei la Ordonanţa de urgenţă a Guvernului nr.51/2006 pentru aprobarea Programul naţional privind sprijinirea construirii de locuinţe proprietate personală în sensul introducerii unei noi categorii de beneficiari şi anume specialiştii navetişti care au vârsta până în 40 de ani şi doresc să-şi stabilească domiciliul în localităţile în care lucrează.

Senatul a adoptat proiectul de lege în şedinţa din 2 noiembrie 2009.

Comisia propune Plenului Camerei Deputaţilor adoptarea proiectului de lege cu amendamentele admise, astfel cum sunt redate în Anexa la prezentul Raport.
 
Proiectul de lege face parte din categoria legilor ordinare, conform art. 76 alin.(2) din Constituţia României, republicată.
La lucrările comisiei au fost prezenţi 31 deputaţi, din totalul de 33 membri ai comisiei.
La dezbaterile care au avut loc în şedinţa comisiei din 9 martie 2010 a participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Tanczos Barna – secretar de stat în cadrul Ministerului Dezvoltării Regionale şi Turismului
Raportul comisiei a fost adoptat cu unanimitate de voturi.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

	PREŞEDINTE,
	SECRETAR,

	Sulfina BARBU
	Mihai Cristian APOSTOLACHE


Expert, Roxana Feraru
ANEXA

I. Amendamente admise
Comisia propune adoptarea proiectului de lege cu următoarele modificări:
	Nr. crt.
	Text proiect de lege
(forma adoptată de Senat)
	Text propus de Comisie

(autorul amendamentului)


	Motivarea amendamentelor propuse

	  0
	1
	2
	3

	1. 
	LEGE
privind completarea Anexei la Ordonanţa de urgenţă a Guvernului nr.51/2006 pentru aprobarea Programul naţional privind sprijinirea construirii de locuinţe proprietate personală
	LEGE

pentru completarea Programului naţional privind sprijinirea construirii de locuinţe proprietate personală aprobat prin Ordonanţa de urgenţă a Guvernului nr.51/2006
	Pentru rigoare si conciziune juridica.

	2. 
	
Articol unic. – La articolul 2 din Anexa la Ordonanţa de urgenţă a Guvernului nr.51/2006 pentru aprobarea Programului naţional privind sprijinirea construirii de locuinţe proprietate personală, publicată în Monitorul Oficial al României, Partea I, nr.566 din 30 iunie 2006, aprobată cu modificări prin Legea nr.12/2007, cu modificările şi completările ulterioare, după litera d) a alineatului (1) se introduce o nouă literă, lit.e), cu următorul cuprins:
	         Articol unic. – La articolul 2 alineatul (1) din Programul naţional privind sprijinirea construirii de locuinţe proprietate personală aprobat prin  Ordonanţa de urgenţă a Guvernului nr.51/2006, publicată în Monitorul Oficial al României, Partea I, nr.566 din 30 iunie 2006, aprobată cu modificări prin Legea nr.12/2007, cu modificările şi completările ulterioare, după litera d) se introduce o nouă literă, litera e), cu următorul cuprins:


	Pentru rigoare si conciziune juridica.

	3. 
	
„e) specialiştii navetişti, care au vârsta până la 40 de ani şi doresc să-şi stabilească domiciliul în localităţile în care lucrează.”

	
„e) persoane cu vârsta până în 40 de ani care îndeplinesc cumulativ următoarele condiţii:


1. lucrează în alte localităţi decât cea de domiciliu;


2.  doresc să-şi stabilească domiciliul în localităţile în care lucrează, aflate în mediul rural sau în oraşe sub 10.000 de locuitori;


3. activează, având o pregătire specială, într-un domeniu necesar comunităţii respective (educaţie, cultură, sănătate, silvicultură, agricultură etc.)”
(Autor: senator Emilian Frâncu – 

Grup parlamentar al PNL)

	Populaţia satelor româneşti este una extrem de îmbătrânită, iar satele devin pe an ce trece mai depopulate. Pentru revitalizarea satelor, considerăm că este esenţial să fie soluţionată problema locuinţei pentru specialiştii din agricultură, învăţământ, sănătate, administraţie publică şi culte, care au domiciliul în alte localităţi, fiind navetişti, şi vor să se stabilească în localităţile în care îşi desfăşoară activitatea.

